JohanHeinsen/ENO huggingface dataset:
Aarhuus Stifts-Tidende, 1831-02-19
Veddekjørseler i Jylland. Forslaget til Veddekjørseler har det behaget Hs. M. Kongen at skienke Sit allernaadigste bifald og Løvte om Understøttelse. Foruden den Jndflydelse som Hesteveddekjørselen maa have paa Vedligeholdelsen, Forskjønnelsen, og Formerelsen af de Hesteslags som fortrinligen søges hos os, vil den ogsaa tilbyde en passende Leilighed til at fremstille fortrinlige Hingster og Hopper samt andre Huusdyr, som skulle underkastes dertil valgte kyndige Mænds Bedømmelse, og efter Omstændighederne belønnes med Præmier. Man venter, at sand Patriotisme vil bidrage til Forslagets Udførelse. J denne Anledning vil der blive aabnet en Subskription til aarlige Bidrag i 5 paa hinanden følgende Aar. Ogsaa venter man, at den Bye hvor disse Veddekjørseler skal finde Sted, vil med Hensyn til den store Konflux af Mennesker som da vil samles der og bringe Byen Fordele, ligesom Schleswig og Oldeslohe i Hertugdømmerne, udsætte en Præmie. En af de 3 Byer, Viborg, Randers og Aarhuus, vil formodentlig blive Stedet hvor de skulle holdes.
Aarhuus Stifts-Tidende, 1831-02-19
Bekiendtgjørelser. Onsdagen den 23de Februar, om Aftenen Kl. 6, holdes en Extra Generalforsamling i Selskabet Polyhymnin, hvor Medlemmerne ville behage at give Møde. Directionen.
Aarhuus Stifts-Tidende, 1831-02-19
J Overeensstemmelse med Forordningen af 2den Juni f. A. bekjendtgjøres herved, at den approberede Rest ancelliste over Jndqvarteringsskatten for Aaret 1830. er mig tilstillet, og saafremt Restanterne derfor ikke inden den 13de Marts førstkommende afgjør deres Skyld, til Jndqvarteringscassereren heri Staden, vil Udpantning efter Restancellisten vorde fremmet. Det bemærkes, at de Vedkommende som afgjøre deres Restancer, have for mig at godtgjøre saadant inden den anførte Tid. Aarhuus Byefoged-Contoir, den 19de Februar Fleischer.
Aarhuus Stifts-Tidende, 1831-02-19
Torsdagen den 24de dennes, Eftermidd. Kl. 2, foretages Auction i Boet efter afgangne Skipper Mathias Mathiassen, hos Skomager Schioldan, over Løsøre, bestaaende af: et Sengested, Sengeklæder, Gang klæder, en Dragkiste, 2 Skabe, et Stueuhr, Speile, Borde, Stole, Jern og Kobbertøi m.v. Hvilket herved bekjendtgjøres. Aarhuus, den 19de Febr. 1831. Fleischer.
Aarhuus Stifts-Tidende, 1831-02-19
Efter Begjæring af Procurator Jngerslew for Handelsmand Mads Scheibye, foretages en eene ste Auction over det ham tilhørende Sted No. 590 paa Frederiksgade, Mandagen den 21de Marts førstkommende, om Formiddagen Kl. 10, i bemeldte Sted, bestaaende af 6 Fag 2 Etage Forhuus til Gaden med Kielder under, 5 Fag 1 Etage Sidehuus og 6 Fag Baghuus, Gaards- og Haveplads. Hvilket herved bekjendtgjøres. Aarhuus, den 19de Februar 1831. Fleischer.
Aarhuus Stifts-Tidende, 1831-02-19
Næstkommende Mandag den 21de Februar Eftermiddagen Kl. 2 foretages Auction eller efter Omstændighederne Licitation til Bortryddelse af en Deel Træe stubber staaende paa den Strækning i Marselisborg, Skov, der skal udlægges til Vei istedet for den som løber tildeels langs med Havet. Lysthavende ville møde ved Stakit-Indgangen til Skoven. Hads og Ring Herreders Contoir, den 14de Februar 1831. Lanng.
Aarhuus Stifts-Tidende, 1831-02-19
Efter Vedkommendes Begjæring paa den Kgl. Søe Stats Vegne bortsælges ved Auction i Rathlousdals og Gersdorfflunds Skove et Partie Egetømmer - hvoraf en Deel er tjenligt til Huustømmer - Toppe, Spaaner og Affald.
Aarhuus Stifts-Tidende, 1831-02-19
Auctionen i Rathlous dahls Skove begynder Mandagen den 28de Febr. næstk., Formiddagen Kl. 10, ved Skjægs Mølle, og fortsættes i Ulde skoven, Torrild Nørre= og Søndre-Skove Auctionen i Gersdorfflunds Skove begynder den følgende Dag, Tirsdagen den 1ste Marts, Formiddag Kl. 10 ved Egehovedet, og fortsættes, i Halling og Ravns Skov, Søebye Skov m. fl. Lysthavende indbydes. Hads og Ning Herreders Contoir, den 18de Februar 1831. Lanng. Sjorupgaard i Nimtofte Sogn, Randers Amt, der staaer for Ager og Engs Hartkorn 7 Tdr. og Skovskyld 1 Td., og hvortil er et Areal af 246 Tdr. Land geometrisk Maal, som er i fuld Drivt, attraaes bortsolgt ved een eneste Auction, som afholdes i Nimtofte Kroe den 11te Marts førstkommende Kl. 11 Formidd. Assurancesummen for Gaardens afbrændte Bygninger, 4800 Rbd. Sølv, følger med i Kjøbet, forsaavidt der for samme bygges. Af Kjøbesummen indbetales 1/2 strax eller i førstkommende Termin, Resten kan blive indestaaende paa 1ste Prioritet i Eiendommen og i de Bygninger som opføres. Ved Cancellie-Resolution er det tilladt, at Assurancesummen om det maatte ønskes, ogsaa maae anvendes til Parcelsteders Opførelse paa Gaardens Eiendomme. Til Gaarden er overflødig og god Tørveskiær, og i afvigte Efteraar er faaet 24 Tdr. Rug i 2de Vange. Eiendommen paavises forinden Auctionen af Hr. Capt. Knudsen i Nimtofte Mølle. Hjørring, den 12te Februar 1831. Treschow.
Aarhuus Stifts-Tidende, 1831-02-19
Jfølge Reqvisition fra vedkommende Udlægge have re, bliver det Bødker Poul Pedersen Flade tilhørende Sted, Nr. 519 i Staldgaardsgaden her i Byen, stillet til offentlig Auction: Mandagen den 28de Marts, dito - 11te April og dito - 25de dito førstkommende, hver Dags Eftermiddag Kl. 2. De tvende første Auctioner afholdes paa Randers Raadstue; men tredie Auction i selve Stedet. Denne Bekjendtgjørelse skeer tillige til Underretning for Prioritetshaverne, i Overeensstemmelse med Placat 22de April 1817. Randers, den 10de Februar 1831. Neckelmann.
Aarhuus Stifts-Tidende, 1831-02-19
Jfølge vedkommende Udlægshaveres Reqvisition. bliver den Brændeviinsbrænder Jens Poulsen tilhørende Gaard, No. 159 i Østergade her i Byen, stillet til offentlig Auction: Mandagen den 28de Marts, dito - 11te April og dito - 25de dito førstkommende, hver Dags Formiddag Kl. 11. De tvende første Auctioner afholdes paa Randers Raadsine; men 3die Auction i selve Stedet. Denne Bekjendtgjørelse tjener tillige til Pantecreditorernes Underretning, i Overeensstemmelse med Pl. 22de April 1817. Randers, den 10de Februar 1831. Neckelmann.
Aarhuus Stifts-Tidende, 1831-02-19
Jfølge Reqvisition fra vedkommende Udlægshavere, bliver Stedet No. 521 Litr. a i Staldgaardsgaden, der beboes af Christopher Sley og Børsten binder Johannes Carlsen, stillet til offentlig Auction.
Aarhuus Stifts-Tidende, 1831-02-19
Mandagen den 18de April, dito - 2den Mai og dito - 16de Mai, førstkommende, om Eftermiddagen Kl. 2. De tvende første Auctioner afholdes paa Randers Raadstue; men den 3die i selve Stedet. Denne Bekjendtgjørelse skeer tillige til Pantecreditorernes Efterretning, i Overeensstemmelse med Placat, 22de April 1817. Randers, den 11te Februar 1831. Neckelmann. At see sig ved Kunst og Opfindelse som hentryllet fra Vinter til Sommer, fra Byens snevre Skranke til Naturens vide Himmelrum, det maa glæde Enhver. Dertil havde jeg taget Hensyn da jeg indrettede og decorerede min Hjørnesal, og min Bestræbelse har fundet Manges bifald. Adgangen dertil er endnu en kort Tid aaben 3 Aftener om Ugen, nemlig Søndag, Mandag og Torsdag, fra Kl. 6 til 10. Sikkert vil Jngen være misfornøiet over at have taget den i Beskuelse. Hver Person betaler 24 s. og erholder derfor Beværtning af Thee eller Chocolade efter eget Behag. Knudsen.
Aarhuus Stifts-Tidende, 1831-02-19
Den Leilighed som for Tiden beboes af S. T. Hr. Bogholder Saurbrey, bestaaende af 5 gibsede Værelser til Gaden, Pulte, Tjener, og Pigekammer, Kjøkken og Spiiskammer til Gaarden, tilmed Kjælder og Loftsrum, kan til førstkommende Paaske Flyttetid. erholdes tilleie til samme Priis Hr. Saurbrey beboer den. Siegumfeldt.
Aarhuus Stifts-Tidende, 1831-02-19
J Stedet No. 810 paa Klostergaden er 4 Værelser, foruden Spisekammer, Fadebur, Kjøkken og Pigekammer i 2den Etage at faae tilleie til Paaske=Flyttetid 1831, samt Haveplads, Brændehuus og Kielder og forlanges. Aarhuus, den 9de Februar 1831. H. Gundersen.
Aarhuus Stifts-Tidende, 1831-02-19
Den Leilighed som beboes af Hr. Kjøbmk. Ewald paa Skolegaden Nr. 33 kan faaes tilleie førstkommende flyttetid. M. Warberg.
Aarhuus Stifts-Tidende, 1831-02-19
Fattigskatrestancerne pro October Qvartal 1830 modtages af vedkommende Fattigforstandere indtil denne Maaneds Udgang. Aarhuus Fattigvæsenscommission, den 7de Februar 1831.
Aarhuus Stifts-Tidende, 1831-02-19
En Altertavie, tjenlig til en Landsbyekirke, ønskes tilkjøbs. Nærmere Oplysning herom kan erholdes hos Prokurator Ostenfeld paa Christianslund ved Randers.
Aarhuus Stifts-Tidende, 1831-02-19
Et Partie Mahogny Mødler af nyeste Facong haves fordig og sælges til billigste Priser af Bech, Snedkermester.
Aarhuus Stifts-Tidende, 1831-02-19
De Værelser, Hr. Ritmester Baron v. Gylden crone har beboet, ere igjen at faae til Leie hos C. F. W. Lewetkhuusen.
Aarhuus Stifts-Tidende, 1831-02-19
Stivelse kan faaes i større og mindre Partier hos C. F. W. Lewerkshuusen.
Aarhuus Stifts-Tidende, 1831-02-19
Kjøbenhavnsk Øl paa Flasker faaes hos H. C. Bursche.
Aarhuus Stifts-Tidende, 1831-02-19
Trende Slags Kjøbenhavnsk Øl, til 6, 8te og 12 Marcus G. Bech. pr. Flaske sælges af En Karl som forstaaer at omgaaes og passe Heste, kan strax erholde Plads hos Undertegnede. Uden gode Beviser for Opførsel og Ædruelighed bliver Jngen an Marcus G. Bech, taget.
Aarhuus Stifts-Tidende, 1831-02-19
Gode Blodigler kan bekommes paa Skolegaden hos M. Warberg.
Aarhuus Stifts-Tidende, 1831-02-19
Godt Brød Rug faaes hos P. Agerup, ved Mindet.
Aarhuus Stifts-Tidende, 1831-02-19
Hvem som jender Kreature til Sielland og Andre kan faae godt Byghalm og Havrehalm, og ligeledes godt storkløvet Bøge Favnbrænde paa Frederiksgade hos Aarhuus, den 17de Februar 1831. C. Holm.
Aarhuus Stifts-Tidende, 1831-02-19
Skipper J. Møller agter saa hastig mulig at afseile herfra til Kjøbenhavn, og medtager Fragtgods og Passagerer.
Aarhuus Stifts-Tidende, 1831-02-19
En lille Familie ønsker sig til næste Flyttetid 2 Værelser med Kjøkken tilleie. Adressekontoiret anviser.
Aarhuus Stifts-Tidende, 1831-02-19
Alle Sorter Haugefrøe faaes som forhen hos Gartner Limkilde paa Høegholm.
Aarhuus Stifts-Tidende, 1831-02-19
En Dame-Pellerine er ved Ballet paa Kongens Fødselsdag bleven glemt i Klubben Polphymnia, hvor den mod dette Avertissements Bekostning kan faaes Marzetti.
Aarhuus Stifts-Tidende, 1831-02-19
Skuespillet Troldqvinden Sidonia, som skal opføres herpaa Theatret i Morgen Aften, kan faaes for 3 Mk. paa Adressekontoiret.
Aarhuus Stifts-Tidende, 1831-02-19
Redigeres, trykkes og udgives 4 Gange ugentlig af A. F. Elniquist.
Aarhuus Stifts-Tidende, 1831-02-22
No. 30 Tirsdagen. den 22de Februar. Den til Forsendelse. med Brevposterne. Kongelig allernaadigst alene privilegerede Aarhuus Stifts-Tidende. Caracteresse-Be
Aarhuus Stifts-Tidende, 1831-02-22
Nyheder fra Udlandet. Polen. Som Rygter meldes fra Warschau, at den polske General Simirski har med et Korps paa 10,000 Mand slaget et dobbelt saa stærkt russisk Armee korps og gjort flere tusinde Fanger. Ligeledes, at ta Eskadroner af det andet polske Uhlanregiment vare stødt paa et russisk Korps, og havde adspredt det samt gjort nogle hundrede Fanger. Over Berlin berettes, at Russerne have uden Sværdslag indtaget baade Staden Augustoro og Nowgorod. J Szack havde Borgerne villet gjøre Modstand, men vare snart blevne tvungne til at strække Vaaben. Den polske Hær koncentrerer sig ved Siedice. Hovedstaden Warschau er i en Miil Omkreds bleven erklæret i Beleiringstilstand. Man er af den Formening, at Russerne ville her finde et andet Saragossa. Oprør i Jtalien. Paa een og samme Tid er der udbrudt en Jnsurrection i Reggio, Modena og Bologna. Jnsurgenterne, der have paasat den trefarvede Kokarde, havde kun fundet Modstand i Moden. Ved Kourerens Afgang herfra vare Hertugen af Modenas Tropper i Haandgemæng med Oprørerne. Opstanden var begyndt om Aftenen i Skuespilhuset, og det i Hertugens Nærværelse, i det en Mand var traadt frem paa Theatret med en trefarvet Fane og havde raabt, Friheden leve!" Derpaa havde alle Jndvaanerne grebet til Vaaben, og da, som ovenmeldt, Koureren afgik derfra, lod det som Jnsurgenterne havde faaet Overhaand over Garnisonen.
Aarhuus Stifts-Tidende, 1831-02-22
Kirkestaten. Cardinal Capellari er bleven valgt til Pave, og har antaget Navnet Gregor XVI. Det er over 200 Aar siden der sad en Gregorius paa den hellige Stol. Han omtales som en Mand af stor Lærdom, udmærket Retskaffenhed og Maadehold i sine Titeller politiske Grundsætninger. Kun hans egne Fortjenester have banet ham Veien til Thronen, thi som en fattig Udlænding har han svunget sig og fra neden af. Han er født i Belluno den 18de Septbr. 1765.
Aarhuus Stifts-Tidende, 1831-02-22
Schweiz. Den gjærende Folkestemning har nu ogsaa udbredt sig til Canton Neuschatel, der som bekjendter et preussisk Land. Jndvaanerne i Canton Zürich have taget Bøndernes Partie i Basel, og i Schafhausen har Folket indsat en ny Regjering.
Aarhuus Stifts-Tidende, 1831-02-22
Belgien. Endnu er det uvist om Hertugen af Nemours bliver Konge eller ikke, da der fra London er paa de tre store Magters (Engellands, Ruslands og Preussens) Vegne bleven gjort en formelig Jndsigelse derimod. De have foreslaaet Prinds Carl af Neapel, og Prindsesse Maria af Frankrig til hans Gemalinde. Hvis Belgien antager dette Forslag, vil man indrømme det adskillige Begunstigelser, som ellers ikke ville finde Sted, nemlig Fritagelse for at tage Deel i Statsgielden, Luxemburgs Forening med Belgien, o. s. v. Lord Ponsonby havde faaet Ordre til at forblive i Brüssel indtil Sagen var afgjort. Jmidlertid berettes fra Paris, at den belgiske Deputation, som skulde overbringe Kronen til den franske Prinds, har havt en to Timers Audients hos Kongen.
Aarhuus Stifts-Tidende, 1831-02-22
Bayern. Hist og her i dette Land viser der sig en betænkelig Stemning blandt Folket, som er bleven endnu værre derved, at Kongen har forkastet 7 af dem som ere blevne valgte til Medlemmer af Landdagen. Stæderne Nürnberg, Würtzburg og Bamberg have sendt en Begjæring til Kongen om at kalde dette hans Magtsprog tilbage. Det bayerske Folkeblad i Würtzburg, har erklæret, at det ikke længere vil staae under Censur, og er derfor ophørt indtil videre. Man er meget spændt paa Kongens Beslutning.
Aarhuus Stifts-Tidende, 1831-02-22
Handels=Efterretninger. Fra Hamborg meldes under 18de Februar: Hvede holder sig i de gamle Priser. J denne Uge kjøbtes 600 Læster paa Leverance. Med Rug er det blevet noget stille, og nogle Partier ere solgte 3 a 4 Rdr. lavere. Byg og Havre, bedste Sort, efterspørges endnu vedvarende for Engelland til de forhen noterede Priser.
Aarhuus Stifts-Tidende, 1831-02-22
Blandinger. J Paris ere nogle hundrede Gens darmer blevne forgiftede ved en Kartoffelsalat, som de havde nydt i deres Kasserne.
Aarhuus Stifts-Tidende, 1831-02-22
De mahomedanske Tatarer i Woiwodskabet Augustowo have tilbudt Polakkerne deres Hjelp mod Russerne. Kongen af Preussen har hjemkaldt alle sine Undersaatter fra Polen. Den preussiske Generalkonsul i Warschau var indtruffen til Berlin.
Aarhuus Stifts-Tidende, 1831-02-22
Amsterdam vil reise et Hædersminde for den 18aarig Søelieutenant Spycht, der sprængte sin Kanonbaad Luften med samt sig selv, sit Mandskab og alle ombord værende Belgiere. Han tændte Jld med sin Cigar i Krudt kamret, der indeholdt 1500 Pd. Krudt.
Aarhuus Stifts-Tidende, 1831-02-22
J Paris er der i denne Tid bleven aabnet en ny saakaldet fransk katholsk Kirke, hvori hele Gudstjenesten holdes i Modersmaalet. Til dens Lærdomme høre bl. m. Coelibaters Afskaffelse.
Aarhuus Stifts-Tidende, 1831-02-22
Fra Holyrood meldes hl. A. at Hertugen af Angouleme lider af Nervesvaghed, og hans Gemalinde af Vatersot. Den gamle Konge deeler sin Tid mellem Jagt, Kortspil og Andagtsøvelser.
Aarhuus Stifts-Tidende, 1831-02-22
Man har paa sine Steder i Tydskland havt en temmelig streng Vinter, i München f. Ex. 21 Sr. Kulde.
Aarhuus Stifts-Tidende, 1831-02-22
Ved Königsberg var der i Slutningen af Jan. falden saa uhyre dyb Snee, at alle Veie vare spærrede i flere Dage Ved Oderens Udløb havde Jsen optaarnet sig 14 a 15 Alen over Havets Overflade. Nu er Jsen paa Elben brudt op fra Hamborg af.
Aarhuus Stifts-Tidende, 1831-02-22
Europas politiske Tilstand, siger en Avis, ligner for Øieblikket en Foustage med Krudt; der udkræves kun er Gnist for at tænde Jld i den hele Masse.
Aarhuus Stifts-Tidende, 1831-02-22
Fædrelandet. Torsdagen den 17de Februar om Morgenen døde i Slesvig Hs. Durchlauchtighed Hertug Friderich Wil helm Poul Leopold af Slesvig=Holsteen-Glücksborg, i en Alder af 46 Aar. Jfølge allerhøieste Befaling anlagtes i denne Anledning Hofsorg Søndagen den 20de Februar, som bæres i 8 Uger, i Forening med den allerede anlagte Hofsorg.
Aarhuus Stifts-Tidende, 1831-02-22
J Kjøbstaden Nysted i Lolland er der ved en Jldebrand den 10de Februar lagt en halv Snees Huse i Aske.
Aarhuus Stifts-Tidende, 1831-02-22
Ved Høiesteret er Arrestanten Carl Mayborg, for Politieuordener, dømt til af sine Forældre at straffes med Riis.
Aarhuus Stifts-Tidende, 1831-02-22
Ved en Doctor med. William Broddums Død, i London kommer der i denne Tid en betydelig Arv til Danmark. Arvingerne ere Familien Wulff af den mosaiske Troesbekiendelse, af hvilken de Fleste boe her i Jylland. Den Afdøde var født i Fredericia.
Aarhuus Stifts-Tidende, 1831-02-22
Norden for Skagen er forleden Nat indstrandet en Skonnert, Capt. Clausen, fra Messina til Khvn, med Frugter. Baade i Skive og i Ebeltoft blev der af Dilettanter spillet Commedie i Anledning af Hs. M. Kongens sidste Fødselsdag.
Aarhuus Stifts-Tidende, 1831-02-22
Khvns Børs-Cours, d. 18de Februar. Hamb. 2 M. - a vista 213. 14 pCt. uopsigelige Rigsb. Species 212. Oblig. 100 1/2 r. S. Spe. solgt. t. 12 Mk. 11 1/2 s. 6 PC. n. Laan 101 a 101 1/2 B. Bank-Disc. 4 pCt. 4 pCt. norsk Obl. 98. Norske Sp. S. 155 1/2 a 156. Dito Dito 97 Rdr. B. 4 pCt. kgl. Obl. 86 1/2 a 87. 4 pCt. norske StatsobligaDito i Bco. 81 a 81 1/2. tioner – Rdr. B. Rinib. Obl. 102 r. S. 3 pCt. nye danske ObligaDito Dito 108 Sdl. tioner 58 1/2 a 59 L. St.
Aarhuus Stifts-Tidende, 1831-02-22
Befordringer og Afgang. Overkrigscommissair og Auctionsdirecteur i Kjøbenhavn J. Fich, udnævnt til Justitsraad. Cand. theol. Jespersen beskikket til resid. Capellan for Thiersted &c. M. paa Lolland. (J sidste Collegial tidende var indført, og derfra overført i denne Avis, som beskikket til refid. Capellan til Frue Kirke i Aalborg: H.F. Jansen, istedetfor H. F. Jansen Fogh, som nu rettes.)
Aarhuus Stifts-Tidende, 1831-02-22
Ledige Embeder. Herredsfoged-Embedet i Hellum og Hindsted Herreder i Aalborg Amt. - Søebye, Skad der og Halling Sognekald i Aarhuus Stift.
Aarhuus Stifts-Tidende, 1831-02-22
Jndsendt. Da Jndsenderen heraf har bragt i Erfaring at Hr. Kammerraad Bang til Nørager i Sielland, atter har fuldendt en Opfindelse som lover at blive vigtig, især for den jydske Landmand, som avler megen Boghvede, saa tillader han sig herved at opfordre Hr. Kammerraaden til at bekjendtgjøre en Beskrivelse af den Haandqværn, hvorpaa, med liden Kraft, i een Dag letteligen skal kunne formales 2 Tdr. Boghvede til Gryn, som derhos under Malingen blive sorterede til forskjællige Størrelser, og endnu mere ønskeligt ville det være, dersom den rigtige Omgangsmaade i Tilberedningen af de saakaldte Rullegryn, ved samme Leilighed maatte blive Publikum meddeelt.
Aarhuus Stifts-Tidende, 1831-02-22
Bekiendtgjørelser. Efter 6 Ugers smertefulde Lidelser behagede det Al bestyreren Løverdagen den 19de Februar at bortkalde min gode og retskafne Kone Serene Kirstine Sørensen, født Sørensen, i hendes Alders 24de Aar.
Aarhuus Stifts-Tidende, 1831-02-22
J neppe 2 Aar nød jeg ved hendes Side Livets høieste Gode. Hun var den blideste Ægtefælle og den kjærligste Moder. Med Rette begrædes hendes Bortgang af mig, og mit neppe 1 Aar gamle Barn, - dog, jeg veed paa hvem jeg troer - jeg veed til hvem hun gaaer. Aarhuus, den 21de Februar 1831. P. Sørensen.
Aarhuus Stifts-Tidende, 1831-02-22
Theatret i Aarhuus. Torsdagen den 24de Februar opføres: (Fierde Abonnementsforestilling) Elverhøi." Originalt Ridderskuespil i 5 Akter, med Chor og Sange af Prof. Heiberg. Werligh & Müller. Til Eftersyn er henlagt paa Byefoged-Contoiret heri Byen, Regnskabet over Nationalbankens Jndtægter og Udgivter for Bankaaret fra 1ste August 1829 til 31te Juli 1830, i 8te Dage fra Dato. Aarhuus, den 19de Februar 1831. Magistraten.
Aarhuus Stifts-Tidende, 1831-02-22
Ved allerhøieste Rescript af 18de Juni 1802 er saaledes befalet for Aarhuus: "De herefter opgivne Borgere i fornævnte Kjøbstad skulle være pligtige, hvert Aar fra 1ste Marts til 1ste November, uden Hensyn til hvad enten Capitelstaxten er høi eller lav, at have følgende Kornvarer i Oplag til Udlevering mod Betaling efter Øvrighedens Anviisning, nemlig: a) Korn handlere, som selv eie Skibsparter, hver 20 Tdr. Rug og 10 Tdr. Byg eller Malt. b) Kornhandlere som ikke eie Skibsparter, hver 15 Tdr. Ru og 5 Tdr. Byg eller Malt. c) Brændeviinsbrændere, hver 6 Tdr. Rug og 4 Tdr. Byg eller Malt. d) Bagere, hver 4 Tdr. Rug.
Aarhuus Stifts-Tidende, 1831-02-22
Da nu Kornpriserne stige og Rugen til sine Tider skal være vanskeligen at erholde, saa bliver herved foranstaaende allerhøieste befaling indskjærpet til Jagttagelse. Aarhuus, den 17de Februar 1831. Magistraten.
Aarhuus Stifts-Tidende, 1831-02-22
Efter Vedkommendes Begjæring paa den Kgl. Søe Stats Vegne bortsælges ved Auction i Rathlousdals og Gersdorfflunds Skove et Partie Egetømmer - hvoraf en Deel er tjenligt til Huustømmer - Toppe, Spaaner og Affald.
Aarhuus Stifts-Tidende, 1831-02-22
Auctionen i Rathlous dahls Skove begynder Mandagen den 28de Febr. næstk., Formiddagen Kl. 10, ved Skjægs Mølle, og fortsættes i Ulde skoven, Torrild Nørre- og Søndre=Skove.
Aarhuus Stifts-Tidende, 1831-02-22
Auctionen i Gersdorfflunds Skove begynder den følgende Dag, Tirsdagen den 1ste Marts, Farmiddag Kl. 10 ved Egehovedet, og fortsættes i Halling og Ravns Skov, Søebye Skov m. fl. Lysthavende indbydes. Hads og Ring Herreders Contoir, den 18de Februar 1831. Lanng.
Aarhuus Stifts-Tidende, 1831-02-22
Torsdagen den 3die Marts næstkommende, Kl. 11 Formiddag, bliver holdt offentlig Auction i og over det Stervboet efter afgangne Søren Andersen paa Sorring Mark tilhørende Huus sammesteds, bestaaende af 8 Fag Stuehuus og 4 Fag Udhuus, og de Stedet tilliggende Jorder, nemlig 1/2 Part af den saakaldte Bjarup og Wolstrup Marks Hedelod, ansat for Hartkorn 2 Alb. med indkjøbte Konge-Kirke, Korn- og Qvægtiende, samt en Parcel paa Bjarup Mark, staaende for Hartkorn 1 1/5 Alb. Samme Dag, naar Huset er solgt, forauctioneres endvidere det Boet tilhørende Løsøre, bestaaende af Borde, Stole, Kiste, Skabe, 1 Sengested, nogle Sengeklæder, og Mands Gangklæder, en Deel Kjøkkentøi, 1 Hest, 2 Køer og 7 Faar m. m. Conditionerne ville blive bekjendtgjorte paa Auctionsstedet. Lysthavende indbydes. Skanderborg, den 21de Febr. 1831. Blichfeldt.
Aarhuus Stifts-Tidende, 1831-02-22
Efter Begjæring af Kjøbmand Mathias Jansen heri Byen bliver i hans Bopæl ibid foretaget offentlig Auction Fredagen den 4de Marts næstkommende, Kl. 10 Formiddag, over en Deel ham tilhørende Løsøre, bestaaende af: Borde Stole, Kiste, Skabe, Speile, Skilderier, Sengesteder og Sengeklæder, Kobber, Messing, Tin, Oxehovder, Tønder, Ankere, Kar og Ballier, Vogneger til 31 Vogne, endeel Ege Planker, 2 Reisevogne, 2 Arbeidsvogne, 1 Kalesche, 2 Heste, 6 Køer m.m. Lysthavende indbydes. Skanderborg, den 21de Februar 1831. Blichfeldt.
Aarhuus Stifts-Tidende, 1831-02-22
Mandagen den 2de Marts næstkommende, Formiddag Kl. 10, bliver ved Auction heri Horsens bortsolgt følgende Boet efter afdøde Kjøbmand Jb Andersen tilhørende Varer. circa 150 Tdr. Byg, 100 - Havre, 70 - Rug, 10 – Hvede, 10 - Hørfrø, et lidet Partie Boghvede, Vikker og Ærter, et Partie Been, et temmeligt betydelig Partie raae Huder og Skind, 2 sorte Haarige Vogn heste. Horsens, den 21de Februar 1831. Ræder.